Diari Oficial de la Generalitat Valenciana


Sumari del DOGV 8912, del 24-09-2020 (2020/7582)

DECRET 138/2020, de 18 de setembre, del Consell, de canvi de denominació de l'«Il·lustre Col·legi Oficial de Doctors i Llicenciats en Ciències Polítiques i Sociologia de la Comunitat Valenciana» per la de «Col·legi de Politologia i Sociologia de la Comunitat Valenciana»
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7582


Data del document
:   18-09-2020

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * col·legi professional
    * legislació
    * professió independent

DECRET 138/2020, de 18 de setembre, del Consell, de canvi de denominació de l'«Il·lustre Col·legi Oficial de Doctors i Llicenciats en Ciències Polítiques i Sociologia de la Comunitat Valenciana» per la de «Col·legi de Politologia i Sociologia de la Comunitat Valenciana» [2020/7582]  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, està recollida en la Llei 2/1974, de 13 de febrer, sobre col·legis professionals.  
  
D'altra banda, l'Estatut d'Autonomia de la Comunitat Valenciana, en l'article 49.1.22ª, confereix a la Generalitat la competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'aquest i l'informe del consell valencià de col·legis corresponent, i que haurà de ser aprovat mitjançant decret del Consell.  
L'Il·lustre Col·legi Oficial de Doctors i Llicenciats en Ciències Polítiques i Sociologia de la Comunitat Valenciana es troba inscrit en el Registre de col·legis professionals i de consells valencians de col·legis professionals de la Comunitat Valenciana, amb el número 48 de la secció primera, mitjançant resolució de la Direcció General d'Interior de 14 de gener de 1988.  
El 23 d'octubre de 2019 el Col·legi Oficial de Doctors i Llicenciats en Ciències Polítiques i Sociologia de la Comunitat Valenciana va sol·licitar modificar la seua denominació per la de Col·legi de Politologia i Sociologia de la Comunitat Valenciana.  
Per tot això, de conformitat amb el que disposen l'article 9.2 de la Llei 6/1997 i l'article 19 del Decret 4/2002, de 8 de gener, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió del 18 de setembre de 2020,  
  
  
  
DECRETE  
  
Primer  
Aprovar el canvi de la denominació actual de «Il·lustre Col·legi oficial de doctors i llicenciats en Ciències Polítiques i Sociologia de la Comunitat Valenciana» per la de «Col·legi de Politologia i Sociologia de la Comunitat Valenciana».  
  
Segon  
Aquest canvi de denominació s'inscriurà en el Registre de col·legis professionals i de consells valencians de col·legis professionals.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria de Justícia, Interior i Administració Pública, i en tot cas haurà de ser atès amb els mitjans personals i materials de la conselleria competent per raó de la matèria.  
  
  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 18 de setembre de 2020.  
  
El president de la Generalitat  
XIMO PUIG I FERRER  
  
La consellera de Justícia, Interior i Administració Pública  
GABRIELA BRAVO SANESTANISLAO